25. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70131/2576 της 11 Μαΐου/5 Ιουλ.  1974 (ΦΕΚ Β΄ 673) Περί τύπου και τρόπου τηρήσεως των Μητρώων των Ναυτικών και Εργατών Θαλάσσης. Έχοντες υπ’ όψει: Τας διατάξεις του άρθρ. 56 (παρ. 3) του Ν.Δ. 187/73 «περί Κώδικος Δημοσίου Ναυτικού Δικαίου», (ΦΕΚ 261 Α/3.10.73), αποφασίζομεν : Καθορίζομεν τον τύπον και τρόπον τηρήσεως των Μητρώων των Ναυτικών και Εργατών Θαλάσσης ως ακολούθως: Τύπος Μητρώων Άρθρ.1.-Παρ’ εκάστη απογραφούση Αρχή τηρείται ίδιον βιβλίον απογραφής των απογραφομένων Ναυτικών (κατά το συνημμένον ΥΠΟΔΕΙΓΜΑ Ι), εν ω καταχωρίζονται κατά σειράν τα ακόλουθα στοιχεία: Αύξων αριθμός Μητρώου-Χρονολογία εγγραφής (ημέρα-μην-έτος), ΣΤΟΙΧΕΙΑ ΕΓΓΡΑΦΟΜΕΝΟΥ (ΕΠΩΝΥΜΟΝ-ΟΝΟΜΑ:Κύριον, Πατρός, Μητρός, Έτος γεννήσεως, Αριθμός Μητρώου Αρρένων ή αριθμός Δημοτολογίου επί θήλεος, Δήμος ή Κοινότης Εγγραφής, Νομός εις ον υπάγεται), ΣΤΟΙΧΕΙΑ ΠΙΣΤΟΠΟΙΗΤΙΚΟΥ ΕΓΓΡΑΦΗΣ (Αριθμός Πρωτοκόλλου-Χρονολογία εκδόσεως: Ημέρα, μην, έτος), ΔΙΕΥΘΥΝΣΙΣ ΚΑΤΟΙΚΙΑΣ (οδός, αριθμός, πόλις ή Χωρίον), ΠΑΡΑΤΗΡΗΣΕΙΣ. Άρθρ.2.-Παρ’ εκάστη απογραφούση Αρχή τηρείται ίδιον βιβλίον απογραφής Εργατών Θαλάσσης (κατά το συνημμένον ΥΠΟΔΕΙΓΜΑ ΙΙ), εν ω καταχωρίζονται κατά σειράν τα ακόλουθα στοιχεία: Αύξων αριθμός Μητρώου, Χρονολογία εγγραφής (ημέρα, μην-έτος), ΣΤΟΙΧΕΙΑ ΕΓΓΡΑΦΟΜΕΝΟΥ (ΕΠΩΝΥΜΟΝ-ΟΝΟΜΑ:Κύριον, Πατρός, Μητρός, Έτος γεννήσεως–Αριθμός Μητρώου Αρρένων ή Αριθμός Δημοτολογίου επί θήλεος–Δήμος ή Κοινότης Εγγραφής –Νομός εις ον υπάγεται), Στοιχεία ΠΙΣΤΟΠΟΙΗΤΙΚΟΥ ΕΓΓΡΑΦΗΣ (Αριθμός Πρωτοκόλλου-Χρονολογία εκδόσεως:ημέρα, μην, έτος), ΔΙΕΥΘΥΝΣΙΣ ΚΑΤΟΙΚΙΑΣ (οδός-αριθμός πόλις ή χωρίον), Αριθμός και είδος προγενεστέρου Φυλλαδίου (εφ’ όσον υπάρχει), ΠΑΡΑΤΗΡΗΣΕΙΣ. Σελ. 428,20(δ) Τεύχος 632-Σελ.26 Τρόπος Τηρήσεως Μητρώων Άρθρ.3.-α)Άπασαι αι απογράφουσαι Λιμενικαί Αρχαί, εντός του πρώτου πενθημέρου εκάστου μηνός, θα αποστέλλουν εις την ΥΠΗΡΕΣΙΑΝ ΝΑ ΥΤΙΚΩΝ ΜΗΤΡΩΩΝ (ΥΝΜ) τα δικαιολογητικά απάντων των απογραφέντων ναυτικών και εργατών θαλάσσης μετά των οικείων καταστάσεων περιεχουσών τα εις τα ΥΠΟΔΕΙΓΜΑΤΑ Ι και ΙΙ διαλαμβανόμενα στοιχεία δια τους απογραφέντας ναυτικούς και εργάτας θαλάσσης, αντιστοίχως. β)Τα κατά νόμον υποβληθέντα δικαιολογητικά ενός εκάστου απογεγραμμένου ναυτικού ή εργάτου θαλάσσης εντάσσονται εις Ατομικόν Φάκελον εις το εξωτερικόν φύλλον του οποίου αναγράφεται το ονοματεπώνυμον και ο αύξων αριθμός του Μητρώου απογραφής. γ)Οι ατομικοί φάκελοι των απογραφέντων ναυτικών και εργατών θαλάσσης τηρούνται εις το Αρχείον της ΥΠΗΡΕΣΙΑΣ ΝΑ ΥΤΙΚΩΝ ΜΗΤΡΩΩΝ (ΥΝΜ) κατ’ αύξοντα αριθμόν Μητρώου απογραφής του ναυτικού ή εργάτου θαλάσσης και ναυτικήν περιφέρειαν. Μηχανογραφική επεξεργασία στοιχείων Άρθρ.4.-Το Γραφείον Μηχανογραφήσεως της ΥΠΗΡΕΣΙΑΣ ΝΑ ΥΤΙΚΩΝ ΜΗΤΡΩΩΝ θα παραλαμβάνει ανά τρίμηνον, επί επιστροφή εκ του Αρχείου Απογραφής τας κατά το προηγούμενον άρθρον αποστελλομένας υπό των Απογραφουσών Λιμενικών Αρχών μηνιαίας καταστάσεις και θα προβαίνη εις: α)Έλεγχον δια την πληρότητα των στοιχείων των απογραφέντων ναυτικών και εργατών θαλάσσης . β)Μηχανογραφικήν επεξεργασίαν των στοιχείων των απογραφέντων ναυτικών και εργατών θαλάσσης (διάτρησις, έλεγχος ως και δημιουργία μαγνητικού αρχείου (μαγνητική ταινία) ηλεκτρονικού υπολογιστού. γ)Χορήγησιν εις έκαστον απογραφέντα ναυτικόν ή εργάτην θαλάσσης μηχανογραφικού αριθμού. δ)Έλεγχον εις το μαγνητικόν αρχείον του ηλεκτρονικού υπολογιστού των απογραφέντων ναυτικών και εργατών θαλάσσης δια τυχόν διπλήν απογραφήν. ε)Εκτύπωσιν ευρετηρίων απογραφέντων ναυτικών και εργατών θαλάσσης κατά αλφαβητικήν και αριθμητικήν (αριθμόν μητρώου απογραφής) σειράν προς χρήσιν των αρμοδίων Γραφείων. ζ)Δημιουργίαν ετέρου μαγνητικού αρχείου των απογραφέντων ναυτικών ή εργατών θαλάσσης προς φύλαξιν εις ετέραν Μηχανογραφικήν Υπηρεσίαν, δια λόγους ασφαλείας. η)Ενσωμάτωσιν του δημιουργηθέντος μαγνητικού αρχείου των απογραφέντων ναυτικών και εργατών θαλάσσης εις το τηρούμενον μαγνητικόν αρχείον, περιέχον τους απογραφέντος ναυτικούς και εργάτας θαλάσσης από του έτους 1908. 19.Ε.β.24-25 Απογραφή Ναυτικών Άρθρ.5.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Ακολουθούν υποδείγματα Βιβλίου Απογραφής Ναυτικών Βιβλίων Απογραφής Εργατών θαλάσσης).